Qulupnay olib kiruvchilar va ularning transport vositalariga sharoit yaratiladi Toshkent shahrining barcha mahallalarida qulupnay savdosini tashkil qilishga ruxsat beriladi. Bu haqda poytaxt hokimligi xabarida aytilgan. “Bahorgi ne’matlar yetilmoqda. Hozir ayni qulupnay mavsumi boshlandi. Shu munosabat bilan Toshkent shahrining barcha mahallalarida qulupnay savdosini tashkil qilishga ruxsat beriladi”, - deyilgan ma’lumotda. Bildirilishicha, poytaxtga qulupnay olib kiruvchilar va ularning transport vositalariga sharoit yaratiladi. Bundan oldin, Toshkentda «ximchistka»lar faoliyatini qayta yo‘lga qo‘yishga ruxsat berilgani xabar qilingandi.